open-index/open-wikipedia-markdown huggingface dataset:
Halle Berry

**Halle Maria Berry** (mas conoixita por o suyo nombre artistico de **Halle Berry**), naixita de Cleveland (Ohio, Estaus Unius) o 14 d'agosto de 1966, ye una destacata actriz y modelo estausunidense, activa en o cine estausunidense dende zaguerías d'os anyos 1980 y con cuantos premios recibitos mientres a suya carrera cinematografica, a on destaca en haber estato una d'as ditas *[[Mesacha Bond|mesachas Bond]]*. Como modelo, estió representant d'o suyo país en l'anyo 1986 en *[[Miss Mundo]]*.

D'entre a suya filmografía como actriz, se puet destacar beluna d'as suyas interpretacions en bellas cintas como *[[Jungle Fever]]* (1991, Spike Lee), *[[Introducing Dorothy Dandridge]]* (1999, Martha Coolidge), *[[Monster's Ball]]* (2001, Marc Forster), *[[Die Another Day]]* (2002, Lee Tamahori), *[[Gothika]]* (2003, Mathieu Kassovitz), *[[Their Eyes Were Watching God (cinta)|Their Eyes Were Watching God]]* (2005, Darnell Martin), *[[Frankie and Alice]]* (2010, Geoffrey Sax), u *[[Cloud Atlas (cinta)|Cloud Atlas]]* (2012, Lana Wachowski, Tom Tykwer y Andy Wachowski).

## Premios
L'actriz Halle Berry recibió un premio Oscar a la Millor Actriz en l'anyo 2001 en a 74ena edición d'os Premios Oscar por a suya interpretación de *Leticia Musgrove* en a cinta *[[Monster's Ball]]*, que heba dirichito Marc Forster.

## Referencias


## Vinclos externos

*  ''Halle Berry'' en IMDb.
*  ''Halle Berry'' en AllRovi.
Fatuma Roba

**Fatuma Roba** naixita de Bekoji, en a provincia d'Arsi, Etiopia o 18 d'aviento de 1973, ye una atleta d'Etiopia hue retirata que yera especializata en cursas de meya y luenga distancia.

Partecipó en os Chuegos Olimpicos d'Atlanta 1996 estando campiona en a preba de maratón, tambien partecipó en tres edicons d'o Campionato d'o Mundo d'Atletismo fendo clasificacions discretas tamién en a maratón. En o Campionato d'Africa d'Atletismo aconsiguió una medalla de bronce en a edición de 1993 en a preba d'os 10.000 metros lisos.

D'entre atras competicions internacionals bi ha de destacar as suyas victorias en a maratón de Nagano de 2004 y en a maratón de Boston de 1997, 1998 y 1999.

## Vinclos externos
*  Perfil esportivo de Fatuma Roba en a pachina web de l'IAAF.
SpongeBob SquarePants

***SpongeBob SquarePants*** (títol orichinal en anglés, en aragonés ***Bob Esponcha***) ye una serie de televisión estadounidense de dibuixos animaus. Actualment ye una d'as Nicktoons mas vistas en Nickelodeon. En 2007 fue nombrada por a revista *[[Time]]* como uno d'os mas grans programas de televisión d'a historia. Encara que a suya canal orichinal ye Nickelodeon, Bob Esponcha ye actualment feito por tot o mundo. A serie fue creyada por l'artista, animador y biologo marino Stephen Hillenburg, y ye producida por a suya companyía, *[[United Plankton Pictures, Inc.]]*.

## Descripción d'o show
En o fundo de l'oceano Pacifico, en a ciudat sozmarina de Fundo de Bikini, i vive o protagonista, una esponcha marina rectangular y de color roya, dito *[[SpongeBob SquarePants (personache)|Bob Esponcha Pantalons Cuadraus]]*.

## Vinclos externos
Stéphane Hessel

**Stéphane Hessel** (naixito de Berlín, Alemanya, o 20 d'octubre de 1917 y muerto en París, Francia o 27 de febrero de 2013) estió un escritor y diplomatico francés y un d'os redactors d'a Declaración Universal d'os Dreitos Humans de 1948 y autor d'o popular libro *[[Indignez-vous!]]* (títol en francés, en aragonés *Carranyatz-tos!*). Istas zaguers anyadas heba intensificau o suyo discurso endrezando-se a los carranyaus de tot lo mundo y demandando-lis que se comprometesen ta cambiar as cosas. Lo fació a traviés d'o libro *Comprometetz-tos, ya no en ye prou con carranyar-se*, que publicó una anyada dimpués de *[[Indignez-vous!]]*.

## Historia
Stéphane Hessel naixió de Berlín en 1917. En 1924, con su mai, plegó en Francia, a on que consiguió a nacionalidat. Miembro d'a resistencia francesa mientres a Segunda Guerra Mundial, se unió a lo cheneral de Gaulle y a la Francia Libre en 1941. Fue deteniu y portau en os campos de concentración d'o Tercer Reich, pero se'n podió eslampar. Dimpués d'a guerra, partecipó en la redacción d'a Declaración Universal d'os Dreitos Humans de 1948.

Stéphane Hessel morió o 27 febrero de 2013. Yera l'unico redactor d'a declaración que quedaba vivo.

## Obras
* 1997: *[[Danse avec le siècle]]*, autobiografia, Seuil.
* 2002: *[[Dix pas dans le nouveau siècle]]*, Seuil.
* 2006: *[[Ô ma mémoire, la poésie, ma nécessité]]*, 88 poemas, Seuil.
* 2008: *[[Citoyen sans frontières]]*, conversas con Jean-Michel Helvig, Fayard.
* 2010: *[[Indignez-vous!]]*, Indigène éditions, Montpeller.
* 2011: *[[Comprometez-vous!]]*.

### ''Carranyatz-tos!''
O libro *[[Indignez-vous!]]* ye un manifiesto de menos de sisanta pachinas que empenta a reaccionar contra las inchusticias d'o mundo y a rebelar-se de traza pacifica, y consiguió un gran exito de vendas, mas que mas en Francia y Espanya. Hessel bi alvertía de que a resistencia ye hue muito mas dificil que no fa trenta anyadas. Seguntes Hessel: 

### ''Comprometetz-tos!''
Endrezando-se a los carranyaus de tot lo mundo y demandando-lis que se comprometesen ta cambiar as cosas fació o libro *Comprometetz-tos*. Agora ye tiempo de no estar-se indiferent y denunciar as sinchusticias.

## Vinclos externos
*  ''Muere Stéphane Hessel, autor de ‘Indignez-vous!’'', en *[[Arredol (diario dichital)|Arredol]]*.
Mizuki Noguchi

**Mizuki Noguchi** naixida d'Ise, Kanagawa, Chapón o 3 de chulio de 1978, ye una atleta chaponesa especializada en cursas de campo a traviesa, meya y luenga distancia.

Partecipó en os Chuegos Olimpicos d'Atenas 2004 a on estió campiona en a preba de maratón, tamién partecipó en o Campionato d'o Mundo d'Atletismo de París 2003 a on aconsiguió una medalla d'archent. D'entre atras competicions internacionals bi ha de destacar as suyas victorias en a maratón de Nagoya de 2002, en a maratón d'Osaka de 2003, en a maratón de Berlín de 2005, y a maratón de Tokio de 2007. Dimpués d'una larga inactividat por lesions reaparixió en a Maratón de Nagoya de 2012 estando 6ena.

En a suya localidat natal d'Ise tiene dedicada una carrera en a que tamién bi ha un monumento commemorativo d'a suya victoria en os Chuegos Olimpicos.

## Vinclos externos
*  Perfil esportivo de Mizuki Noguchi en a pachina web de l'IAAF.
María Asquerino

**María Asquerino** (nombre artistico de **María Serrano Muro**), naixida de Madrit o 25 de noviembre de 1927 y muerta en ixa mesma capital o 27 de febrero de 2013, estió una destacada actriz espanyola, activa en o teatro y en o cine espanyol dende primerías d'os anyos 1940 y con cuantos premios recibius mientres a suya carrera cinematografica.

Encara que la mayor parte d'a suya labor en a escena estió en o mundo d'o teatro, d'entre a suya filmografía, se puet destacar as suyas interpretacions en bellas cintas como *[[Surcos]]* (1951, José Antonio Nieves Conde), *[[La tonta del bote (cinta de 1970)|La tonta del bote]]* (1970, Juan de Orduña), *[[Cet obscur objet du désir]]* (1977, Luis Buñuel), *[[Mambrú se fue a la guerra]]* (1986, Fernando Fernán Gómez), *[[El mar y el tiempo]]* (1989, Fernando Fernán Gómez), *[[Fuera de juego]]* (1991, Fernando Fernán Gómez), *[[Nadie hablará de nosotras cuando hayamos muerto]]* (1995, Agustín Díaz Yanes), *[[La comunidad]]* (2000, Álex de la Iglesia), *[[Tiovivo c. 1950]]* (2004, José Luis Garci) u *[[Pagafantas]]* (2009, Borja Cobeaga).

## Se veiga tamién
* Cintas interpretadas por María Asquerino.

## Vinclos externos
*  ''María Asquerino'' en Internet Movie Database.

## Referencias
(367943) Duende

**(367943) Duende** (nombrau provisionalment como **2012 DA14** y **C/2011 L4**) ye un asteroide que s'acercó entre chinero y febrero de 2013 a uns 45 millons de kilometros de distancia d'a Tierra. O cometa se trobó entre o 5 y o 6 de chunio de 2011, cuan viachaba a 1.200 millons de kilometros d'a Tierra. O chicot asteroide 2012 DA14 pasó a uns 3,5 radios terrestres d'a superficie d'a Tierra o 15 de febrero de 2013.

## Descubridors
Estió descubierto lo 22 de febrero de 2012 per l'equipo d'o Observatorio Astronomico de Mallorca dende lo Observatorio Astronomico d'A Sagra, situau en o termin municipal de Puebla de Don Fadrique (Granada), Espanya

## Orbita
L'asteroide 2012 DA14 pasó por l'interior de l'aniello satelital cheosincronico -a on orbitan os satelites-, situau a uns 35.800 kilometros por alto de l'ecuador, debuixando un arco en a orbita cheostacionaria. En viachar rapedament por o cielo d'o maitín enta o norte rapedament s'esvaneixó a brilantor d'o 2012 DA14.

## Vinclos externos
*  ''O cometa Panstarrs y l'asteroide 2012 DA14, espectaclo de gufanya ta febrero'', en *[[Arredol (diario dichital)|Arredol]]*.
C/2012 S1

**C/2012 S1 (ISON)** ye un cometa descubierto por dos astronomos aficionaus o mes de setiembre de 2012 cuan s'amanaba a l'orbita d'o planeta Chupiter. Se calcula que tien una orbita cuasi parabolica que ferá que s'amane muito enta o Sol, a menos de dos millons de kilometros, en zaguerías de noviembre de 2013. Si alavez no se desintegrase, plegaría en estar visible en toz dos hemisferios d'a Tierra en aviento de 2013 y en prencipios de 2014. Podría estar mas brilant que no a luna plena.

As observacions preliminars amuestran que o cometa pasará a 0.07 AU (10,000,000&nbsp;km; 6,500,000&nbsp;mi) de Marte l'1 d'octubre de 2013, y s'amanará a 0.4 AU (60,000,000&nbsp;km; 37,000,000&nbsp;mi) d'a Tierra o 26 d'aviento de 2013.

## Vinclos externos
*  ''L’anyo venient veyeremos o cometa d’o sieglo?'', en *[[Arredol (diario dichital)|Arredol]]*.
Ortosa

A **ortosa** ye un mineral d'a clase 9 (silicatos), subgrupo tectosilicatos, y adintro d'ellos perteneixe a os feldespatos, seguntes a clasificación de Strunz. Con formula quimica KAlSi3O8, ye uno d'os minerals formadors de rocas mes abundants en a crosta terrestre.

En o Pireneu axial se troba a ortosa como formador de rocas graniticas, y en arias a on bi ha porfido granitico se'n troba en forma de cristals individuals. Bbi ha chacimientos con cristals d'una mida prou gran en a Val de Benás y a Val de Barrabés. 
En Grist se troba ortosa en una pedrera d'a on se quitaba roca pa fer un entibo. En o granito porfidico que bi ha entre l'Aneto y Vallhibierma bi ha ortosa bien visible. En Estet tamién bi ha ortosa. En a Val de Tena bi ha ortosa en os porfidos de Vachimanya y d'o Puerto de Casteret)

En o Sistema Iberico ye mes escasa. Ye posible de trobar-ne en as rocas volcanicas entre Fuent Buena y Lueixma.

## Referencias
Valentina Yegorova

**Valentina Mikhailovna Yegorova** conoixida esportivament como **Valentina Yegorova** u **Valentina Iegorova**, naixida de Cheboksary (Unión Sovietica hue Rusia) o 16 de febrero de 1964, ye una atleta rusa hue retirada que yera especializada en cursas de meya y luenga distancia. Compitió dica l'anyo 1992 con l'equipo d'a Unión Sovietica, mientres o 1992 con l'equipo unificau y dende 1994 con l'equipo de Rusia.

Partecipó en tres Chuegos Olimpicos, estando campiona en Barcelona 1992, y medalla d'archent en Atlanta 1996, no rematando a preba en Sydney 2000 en a preba de maratón. Tamién estió subcampiona d'Europa en os Campionatos d'Europa d'Atletismo en Split 1990 en a preba de maratón partecipando con l'equipo d'a Unión Sovietica.

D'entre atras competicions internacionals bi ha de destacar as suyas victorias en a maratón de Nagano de 1999 y en a maratón femenina de Tokio de 1993 y 1994.

## Vinclos externos
*  Perfil esportivo de Valentina Yegorova en a pachina web de l'IAAF.
*  Valentina Yegorova en os Chuegos Olimpicos.
Vrahovice

**Vrahovice** ye un lugar d'a Republica Checa, en a rechión d'Olomouc y rechión historica de Moravia. Fa parte d'o municipio de Prostějov.

A suya población ye de 3.402 habitants (2001) en una superficie de 6,22 km², con una densidat de población de 547 hab/km².

## Cheografía
O lugar de Vrahovice se troba situato a 215 metros d'altaria sobre o livel d'a mar.

## Vinclos externos
* Pachina web oficial de Vrahovice.
Mathieu Kassovitz

**Mathieu Kassovitz**, naixito de París (Isla de Francia) o 3 d'agosto de 1967, ye un destacato actor, director cinematografico, guionista, montador y productor cinematografico francés, activo en primeras en o cine francés y dimpués en o cine internacional dende meyatos d'os anyos 1970, con cuantos premios recibitos mientres a suya carrera cinematografica.

D'entre a suya filmografía como actor, se puet destacar as suyas interpretacions en bellas cintas como *[[Regarde les hommes tomber]]* (1994, Jacques Audiard), *[[Mon homme]]* (1996, Bertrand Blier), *[[Le Cinquième Élément]]* (1997, Luc Besson), *[[Le Fabuleux Destin d'Amélie Poulain]]* (2001, Jean-Pierre Jeunet), *[[Astérix et Obélix: Mission Cléopâtre]]* (2002, Alain Chabat), *[[Amen.]]* (2002, Costa-Gavras), u *[[Haywire (cinta)|Haywire]]* (2011, Steven Soderbergh).

Respective d'o suyo treballo como director, se puet mencionar as suyas cintas *[[La Haine]]* (1995, con Saïd Taghmaoui, Hubert Koundé y Vincent Cassel), *[[Les Rivières pourpres (cinta)|Les Rivières pourpres]]* (2000, con Jean Reno y Vincent Cassel), *[[Gothika]]* (2003, con Halle Berry, Robert Downey, Jr., Charles S. Dutton, John Carroll Lynch y Penélope Cruz), *[[Babylon A.D.]]* (2008, con Vin Diesel, Gérard Depardieu, Mélanie Thierry y Michelle Yeoh) u *[[L'Ordre et la Morale]]* (2011, con Mathieu Kassovitz, Iabe Lapacas, Malik Zidi, Alexandre Steiger y Daniel Martin).

## Vinclos externos

* Pachina web oficial de Mathieu Kassovitz.
*  ''Mathieu Kassovitz'' en IMDb.
Rosa Mota

**Rosa Maria Correia dos Santos Mota**, conoixida esportivament como **Rosa Mota**, naixida de Porto (Portugal) o 29 de chunio de 1958, ye una atleta portuguesa hue retirada que yera especializada en cursas de meya y luenga distancia.

Partecipó en dos Chuegos Olimpicos, estando campiona en Seúl 1988, y medalla de bronce en Los Angeles 1984 en a preba de maratón. Tamién estió campiona d'o mundo en o Campionato d'o Mundo d'Atletismo de Roma 1997 y tres vegadas campiona d'Europa en Atenas 1982, Stuttgart 1986 y Split 1990 en a preba de maratón.

D'entre atras competicions internacionals cal destacar as suyas victorias en a maratón de Rotterdam de 1983, a maratón de Chicago de 1983 y 1984, a maratón femenina de Tokio de 1986, a maratón de Boston de 1987, 1988 y 1990 y a maratón d'Osaka de 1991.

## Honors
* O prencipal pabillón esportivo de Porto ye clamau Pabillón Rosa Mota.
* Prémio da Imprensa (Premio d'a prensa) de 1981, en l'apartau d'esporte.
* 1981: Medalha Olímpica Nobre Guedes do Comité Olímpico de Portugal.
* 1983: Dama da Ordem do Infante D. Henrique.
* 1985: Elevada a Oficial da Ordem do Infante D. Henrique.
* 1987: Elevada a Grã-Cruz da Ordem do Infante D. Henrique.
* 1988: Grã-Cruz da Ordem do Mérito.
* 2010: Prémio Alto Prestígio CDP "Mérito Desportivo" d'a Confederação do Desporto de Portugal chunto a Carlos Lopes.
* 2012: Distinguida por l'Association of International Marathons and Distance Races.

## Referencias

## Vinclos externos

*  Perfil esportivo de Rosa Mota en a pachina web de l'IAAF.
*  Rosa Mota en os Chuegos Olimpicos.
Atlacomulco

**Atlacomulco** ye un municipio mexicano d'o estau de Mexico.

A suya población ye de 25.738 habitants (2005) en una superficie de 80,34 km².

## Etimolochía
O nombre d'Atlacomulco deriva d*'Atlacomolco*, o nombre náhuatl con que os aztecas designaban cheograficament a o pueblo indichena.

## Cheografía
Atlacomulco se troba situato a o norte d'o estau, a 2.420 metros d'altaria sobre o livel d'a mar.

### Mugas
O termin municipal d'Atlacomulco muga a o norte con o municipio d'Acambay de Ruiz Castañeda, a o sud con Morelos, a o sud-ueste con Temascalcingo, y a l'este con Timilpan.

## Vinclos externos
*  Pachina web oficial municipal d'Atlacomulco.
Étienne Mourrut

**Étienne Mourrut**, naixito de Lo Grau dau Rei (Gardon, Occitania) o 4 d'aviento de 1939 y muerto de Montpeller, (Hérault, Occitania o 19 d'octubre de 2014), estió un politico francés, d'ideolochía gaullista y militant d'o *[[Rassemblement pour la République]]* (1976) y d'a *[[Union pour un Mouvement Populaire]]* (2002), que encomenzó a suya carrera politica estando en primeras alcalde d'a ciudat de Le Grau-du-Roi, ta continar-la estando cuantas vegatas deputato en o Parlamento francés.

## Vinclos externos

*  A suya ficha en a pachina web de l'Asamblea Nacional de Francia.
Basketball Club Lietuvos Rytas

O **Basketball Club Lietuvos Rytas**, conoixito a sobén con l'actual nombre de *Lietuvos rytas*, ye un club lituano de basketbol, establito en l'anyo 1963. Chuga en a liga LKL en l'anyada 2016/17 y en o Siemens Arena d'a ciudat de Vilna como equipo local.

## Palmares
### Estatal
* **[[Liga LKL]] (5):** 2000, 2002, 2006, 2009, 2010.
* **[[Copa LKF|Copa de Lituania]] (3):** 1998, 2009, 2010.

### Internacional
* ** [[ULEB Eurocup]] (2):** 2004-2005, 2008-2009.
* **[[North European Basketball League|Liga NEBL]] (1):** 2002.
* **[[Baltic Basketball League|Liga BBL]] (3):** 2006, 2007, 2009.

## Se veiga tamién
* Liga LKL.

## Vinclos externos

*   Pachina web oficial d'o club.
Cold Mountain (cinta)

:*Iste articlo ye sobre una cinta estausunidense de l'anyo 2003; ta atros usos, se veiga *'Cold Mountain (desambigación)***.

***Cold Mountain*** (títol en [[Idioma anglés|anglés]], en [[Idioma aragonés|aragonés]] ***Montanya fría**', estrenada en Aragón con o suyo títol orichinal) ye una cinta de l'anyo 2003 de cine de drama, coproducción anglo-italo-estausunidense-rumana, dirichida por Anthony Minghella seguntes un guión d'o mesmo Minghella (basau en a novela *[[Cold Mountain (novela)|Cold Mountain]]* de Charles Frazier), con una banda sonora orichinal de Gabriel Yared y una dirección de fotografía de John Seale. Producida por Sydney Pollack, William Horberg, Albert Berger y Ron Yerxa ta las productoras *[[Mirage Enterprises]]* y *[[Bona Fide Productions]]*, en o suyo elenco incluye a destacaus actors como Jude Law, Nicole Kidman, Renée Zellweger, Eileen Atkins, Brendan Gleeson, Philip Seymour Hoffman, Natalie Portman, Giovanni Ribisi, Donald Sutherland, Ray Winstone, Charlie Hunnam, Jack White y Melora Walters.

## Reparto
* Nicole Kidman, en o papel de *Ada Monroe*.
* Renée Zellweger, en o papel de *Ruby Thewes*.
* Jude Law, en o papel de *W.P. Inman*.
* Philip Seymour Hoffman, en o papel de *Mosén Veasey*.
* Natalie Portman, en o papel de *Sara*.
* Donald Sutherland, en o papel de *Mosén Monroe*.
* Eileen Atkins, en o papel de *Maddy*.
* Brendan Gleeson, en o papel de *Stobrod Thewes*.
* Giovanni Ribisi, en o papel de *Junior*.
* Ray Winstone, en o papel de *Teague*.
* Kathy Baker, en o papel de *Sally Swanger*.
* James Gammon, en o papel de *Esco Swanger*.

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Cold Mountain'' en Internet Movie Database.
*  ''Cold Mountain'' en AllRovi.
*  ''Cold Mountain'' en Rotten Tomatoes.
*  ''Cold Mountain'' en Metacritic.
*  ''Cold Mountain'' en Box Office Mojo.
Joan Benoit

**Joan Benoit Samuelson**, conoixida esportivament como **Joan Benoit** y a  vegadas tamién como **Joan Samuelson**, naixida de Cape Elizabeth, Maine (Estaus Unius) o 16 de mayo de 1957, ye una atleta estausunidense, hue retirada de l'atelitsmo d'elite, que yera especializada en cursas de meya y luenga distancia, estió a primera campiona olimpica de Maratón.

Partecipó en os Chuegos Olimpicos de Los Angeles 1984, estando campiona en a preba de maratón, tamién estió campiona panamericana en os Chuegos Panamericans de Caracas 1983.

D'entre atras competicions internacionals cal destacar as suyas victorias en a maratón de Chicago de 1985, a maratón de Boston de 1983, 1989 y a maratón d'Auckland de 1980.

## Vinclos externos
*  Perfil esportivo de Joan Benoit en a pachina web de l'IAAF.
Nicolás Maduro

**Nicolás Maduro Moros** ye un politico y sindicalista venezolano, naixiu de Caracas o 23 de noviembre de 1963, miembro d'o prencipal partiu politico de Venezuela, o *[[Movimiento V República]]*. Dende lo 19 d'abril de 2013 ye lo president de Venezuela. D'antis mas estió president interín, vicepresident y tamién ministro d'Asuntos Foranos en os Gubiernos d'Hugo Chávez.

O 3 de chinero de 2026, avions y tropas de l'exercito estausunidense atacan Venezuela y secuestran a lo suyo president, Nicolás Maduro, y a la suya muller, anunciando que serán chuzgaus por narcotrafico.

## Referencias

## Vinclos externos
Ermita de Sant Miguel de Liso

A **ermita de Sant Miguel de Liso** ye una ermita que se troba a 10&nbsp;km d'o lugar de Fuencalderas en l'antigo lugar de Liso despoblato en l'actualidat. Hue bi ha repuis d'una torre defensiva y d'un abside de l'antiga ermita datato en o sieglo XII y adosato a una ermita mas moderna, y una casa d'o sieglo XIX adosata tamién a la moderna ermita y en a que ta la suya construcción usan gran parti d'os repuis de l'antiga ermita.

## Vinclos externos
*  Fuencalderas, ermita de Sant Miquel de Liso.
Boston Celtics

|}

**Boston Celtics** ye un club de basketbol estausunidense d'a ciudat de Boston, fundato en l'anyo 1946. Chuga  en a NBA, a maxima competición de basketbol d'os Estaus Unius. Ye, con 17 titols, o máximo campión d'a historia d'a competición chunto con Los Angeles Lakers. En l'anyada 2020/21 chuga en o TD Garden como equipo local.

## Pabillons

* Boston Arena (1946): seu d'o primer partiu d'os Celtics. Yera usato como un estadio auxiliar en os primers anyos d'a franquicia.
* Boston Garden (1946-1995).
* Hartford Civic Center (1975-1995). 
* **[[TD Garden]]** (1995-presente): FleetCenter (1995–2005) y TD Banknorth Garden (2005–2009)

## Vinclos externos
* Boston Celtics Pachina web oficial d'os Boston Celtics.

## Se veiga tamién
*Liga NBA.
Minor Threat

**Minor Threat** estioron un grupo de hardcore punk estausunidense. Mientres a suya curta existencia, se convertioron en o prencipal exponent d'o *[[straight edge]]*, un estilo de vida y un movimiento chovenil que prencipió adintro d'a subcultura d'o hardcore punk, en que bels seguidors fan un compromis de por vida ta abstenerse de beber alcol, fer servir productos derivatos d'o tabaco, emplegar drogas y estar promiscuo respective d'as practicas sexuals.

O suyo estil yera de cancions con un mesache directo, muit cortas, a vegatas de menos d'un minuto y interpretatas a escape. Todas as suyas edicions dr discos y CDs fuoron autoproducitas por a suya discografica que encara hue contina producindo-ne ta atras collas.

## Discografía
* *First two 7" on a 12" * (Dischord, 1983). 
* *[[Out of Step]]* (Dischord, 1984). 
* *[[Complete Discography]]* (Dischord, 1989).

## Vinclos externos
*  Discografica Dischord.
Brooklyn Nets

|}
**Brooklyn Nets** ye un club de basketbol estausunidense d'o districto de Brooklyn en a ciudat de Nueva York, fundato en l'anyo 1967. Chuga en a NBA, a maxima competición de basketbol d'os Estaus Unius, y en l'anyada 2017/18 en o Barclays Center como equipo local.

## Pabillons

* Teaneck Armory (1967-1968).
* Long Island Arena (1968-1969).
* Island Garden (1969-1971).
* Nassau Coliseum (1971-1977).
* Louis Brown Athletic Center (1977-1981).
* Izod Center (1981-2010).
* Prudential Center (2010-2012).
* **[[Barclays Center]]** (2012–presente).

## Vinclos externos
* Pachina oficial d'os Brooklyn Nets.

## Se veiga tamién
* Liga NBA.
Aculco

**Aculco** ye un municipio mexicano d'o estau de Mexico.

A suya población yera de 40.492 habitants en 2005, en una superficie de 80,34 km².

Se troba amán de Ciudat de Toluca, en dirección norte, a 2.210 metros d'altaria sobre lo livel d'a mar.

## Vinclos externos
*  Pachina web oficial municipal d'Aculco.
Campionato d'o Mundo d'Atletismo de 2017

O **Campionato d'o Mundo d'Atletismo de 2017**, estió a XVI edición d'o Campionato d'o Mundo d'Atletismo celebrau en a ciudat britanica de Londres, dende o 22 d'agosto dica o 30 d'agosto de l'anyo 2017, estió organizau per World Athletics y la Federación Britanica d'Atletismo.

Las competicions se facioron en l'Estadio Olimpico de Londres, a on i compitioron 2.038 atletas de 205 federacions nacionals. As prebas de marcha atletica y maratón se celebroron en circuitos urbanos con salida y arribada en o estadio.

## Proceso de selección d'a seu
Nomás dos ciudaz estioron candidatas ta organizar o campionato, Doha y Londres. Barcelona fació un estudio ta presentar-ne-ie candidatura pero finalment no la presentó por a manca de refirme d'o gubierno espanyol. Finalment, l'11 de noviembre de 2011 Londres fue esleyita oficialment como seu d'o Campionato d'o Mundo d'Atletismo de 2017.

## Referencias

## Vinclos externos

*  Londres 2017 seguntes World Athletics.]
*  Pachina web oficial de Londres 2017.
Philadelphia 76ers

|}

**Philadelphia 76ers** ye un club de basketbol estausunidense d'a ciudat de Philadelphia, fundato en l'anyo 1946. Chuga  en a NBA, a maxima competición de basketbol d'os Estaus Unius y en a temporada 2012/1013 chuga en o Wells Fargo Center como equipo local.

## Pabillons

* Convention Hall y Philadelphia Arena dende l'anyo 1963 dica 1967.
* The Spectrum dende l'anyo 1967 dica 1996.
* **[[Wells Fargo Center]]** dende l'anyo 1996 dica l'actualidat.

## Logos




## Vinclos externos
* Philadelphia 76ers Pachina oficial d'os Sixers.

## Se veiga tami
Atletismo en os Chuegos Olimpicos de 1896

L**'atletismo en os Chuegos Olimpicos de 1896** estió representau por 12 prebas d'atletismo mientres os Chuegos Olimpicos d'Atenas 1896, que s'escaicioron os días 6, 7, 9 y 10 d'abril de 1896, y en as que parteciporon 63 atletas masculins de 9 países. No i habió prebas d'atletismo pa mullers.

Todas as prebas se facioron en l'Estadio Panathinaiko, construyiu ta l'ocasión en o centro d'Atenas, en a carrera Vasileos Konstantinou y en o mesmo puesto que l'antigo estadio a on es feban as competicions d'os antigos Chuegos Panatenaicos. L'estadio tien una cuerda de 333 metros y una capacidat de 70.000 espectadors. A preba d'a maratón prencipió en a ciudat de maratón y arribó dica Atenas tamién a l'Estadio Panathinaiko.

O formato d'as competicions no siguió normas establidas per garra federación u organismo internacional, preferentment se trioron as normativas britanicas que i heba pa cualques prebas encara que pa atras s'improvisó y s'inventoron unas nuevas. Lo metro s'utilizó pa la medición d'a distancia d'as cursas, saltos y lanzamientos, descartando las yardas americanas que yeran utilizadas en muitos países. Os ganadors d'a prebas establioron os primers récords olimpicos d'atletismo.

## Medallero
### Medallero individual

### Medallero por países

## Vinclos externos

*  Información de l'atletismo en os Chuegos Olimpicos de 1896.
*  Medallero individual en a pachina web d'o COI.
Himno Nacional de Chile

**"Himno Nacional de Chile"** ye l'himno nacional de Chile. A musica de l'himno fue composata por Ramón Carnicer y as suyas parolas fuoron escritas por Eusebio Lillo.

## Parolas oficials
Parolas oficials d'o Himno Nacional de Chile:


:**Dulce Patria, recibe los votos**
:**con que Chile en tus aras juró**
:**que o la tumba serás de los libres** 
:**o el asilo contra la opresión.**

I 
:Ha cesado la lucha sangrienta;
:ya es hermano el que ayer invasor; 
:de tres siglos lavamos la afrenta 
:combatiendo en el campo de honor. 
:El que ayer doblegábase esclavo 
:hoy ya libre y triunfante se ve; 
:libertad es la herencia del bravo, 
:la Victoria se humilla a su pie.

II 
:Alza, Chile, sin mancha la frente; 
:conquistaste tu nombre en la lid; 
:siempre noble, constante y valiente 
:te encontraron los hijos del Cid. 
:Que tus libres tranquilos coronen 
:a las artes, la industria y la paz, 
:y de triunfos cantares entonen 
:que amedrenten al déspota audaz.

III 
:Vuestros nombres, valientes soldados, 
:que habéis sido de Chile el sostén, 
:nuestros pechos los llevan grabados; 
:los sabrán nuestros hijos también. 
:Sean ellos el grito de muerte 
:que lancemos marchando a lidiar, 
:y sonando en la boca del fuerte 
:hagan siempre al tirano temblar.

IV 
:Si pretende el cañón extranjero 
:nuestros pueblos, osado, invadir; 
:desnudemos al punto el acero 
:y sepamos vencer o morir. 
:Con su sangre el altivo araucano 
:nos legó, por herencia, el valor; 
:y no tiembla la espada en la mano 
:defendiendo, de Chile, el honor.

**V**
:**Puro, Chile, es tu cielo azulado,**
:**puras brisas te cruzan también,**
:**y tu campo de flores bordado**
:**es la copia feliz del Edén.**
:**Majestuosa es la blanca montaña**
:**que te dio por baluarte el Señor,**
:**y ese mar que tranquilo te baña**
:**te promete futuro esplendor.**

VI 
:Esas galas, ¡oh, Patria!, esas flores 
:que tapizan tu suelo feraz, 
:no las pisen jamás invasores; 
:con su sombra las cubra la paz. 
:Nuestros pechos serán tu baluarte, 
:con tu nombre sabremos vencer, 
:o tu noble, glorioso estandarte, 
:nos verá, combatiendo, caer. 


## Vinclos externos

* Himno Nacional de Chile en MIDI.

## Referencias
Sección sindical

En o mundo d'o Dreito laboral en Espanya, recibe o nombre de **sección sindical** o conchunto de treballadors que son afiliaus a un sindicato en una empresa.

## Dreitos d'as seccions sindicals
As seccions sindicals de toz os sindicatos que son presents en a empresa tienen dreito a:
* Distribuyir información y recibir-la en l'interior d'o centro de treballo.
* Recaudar a conduta a os treballadors d'o sindicato en o centro de treballo.
* Fer reunions difuera de l'horario de treballo sin fer estorbo a las actividaz d'a empresa.

### Dreitos d'as seccions sindicals d's sindicatos mas representativos con representación en o Comité d'empresa
As seccions sindicals d'os sindicatos mas representativos con representación en o Comité d'empresa tienen istos dreitos especificos:
* Dreito a tener un tablón d'anuncios propio y pagau por l'empresario ta posar-ne-ie as suyas informacions y que siga accesible a toz os treballadors.
* Dreito a partecipar en a negociación colectiva seguntes l'articlo 87.1 d'o Estatuto d'os Treballadors.

Amás, si a empresa tiene mas de 250 treballadors, istas seccions sindicals tienen dreito a:
* Emplegar un local propio, pagau y manteniu por l'empresario ta poder fer-ne-ie as suyas actividaz.
* Estar representadas por un delegau sindical, si o sindicato amás tiene presencia en o Comité d'empresa, que podrá participar con voz pero sin voto en as reunions d'o comité d'empresa, contando con a mesma información que os suyos miembros.

Istos delegaus sindicals tendrán as mesmas garantías que os miembros d'o comité d'empresa, mas que mas un credito horario ta poder fer a suya labor. O numero de delegaus sindicals dependerá d'a plantilla d'a empresa, en tot caso siempre que consigan un 10% d'os votos dispondrán de un delegau. Dispondrán de 2 delegaus sindicals si a plantilla de treballadors d'a empresa abracase dende 751 dica 2.000, 3 delegaus dende 2.001 dica 5.000, y 4 delegaus si a plantilla puyase de 5.000.
Francisco (papa)

:*Iste articlo ye sobre un papa d'a Ilesia Catolica; ta atros usos, se veiga *'Francisco (desambigación)** y **Francisco I (desambigación)**.


**Francisco**  (en [[latín]], ''Franciscus PP.'', en [[Idioma italiano|italiano]] ''Francesco''), con nombre de naixencia **Jorge Mario Bergoglio''', naixiu de Buenos Aires (Archentina) lo 17 d'aviento de 1936 y muerto lo 21 d'abril de 2025 en a Ciudat d'o Vaticano, estió lo papa numero 266 d'a Ilesia catolica y chefe d'estau d'a Ciudat d'o Vaticano. Dimpués d'a renuncia a lo cargo de Benedet XVI, fue esleyiu o 13 de marzo de 2013 por os cardenals que votoron en o conclau, en a cinquena votación, en o segundo día d'o conclau. Ye o primer pontifiz procedent d'o continent americano (concretament d'America d'o Sud), y tamién o primer papa perteneixient a la Companyía de Chesús. Ye lo primer Papa no europeu dende 741, cuan feneixió lo papa Gregorio III que yera d'orichen sirián. Antes d'estar esleyiu como papa, yera l'arcebispe de l'archidiocesi de Buenos Aires, y d'antes mas heba estau lo president d'a Conferencia Episcopal Archentina mientres dos periodos.

Dimpués d'a muerte d'o papa Chuan-Pavlo II, o 2 d'abril de 2005, fue considerau uno d'os candidatos a ocupar o puesto d'o sumo pontifiz, cargo ta lo que fue esleyiu a la fin Joseph Ratzinger, qui adoptó lo nombre papal de Benedet XVI. 

O día 21 d'abril de 2025, Luns de Pascua, feneixeba en a Ciudat d'o Vaticano a l'edat de 88 anyos.

## Se veiga tamién
* Lista de papas.

## Vinclos externos



## Referencias
Francisco I

**Francisco I** puet referir-se a:
* Francisco (1936-), papa d'a Ilesia catolica.
* Francisco I de Mónegue, sinyor de Mónegue entre 1297 y 1301.
* Francisco I Gonzaga (1366-1406), gubernador d'o ducau de Mantua.
* Francisco I Sforza (1401-1466), duque de Milán.
* Francisco I de Bretanya (1414-1450), duque de Bretanya.
* Francisco I de Francia (1494-1547).
* Francisco I de Medici (1541-1587), gran duque de Toscana entre 1574 y 1578.
* Francisco I d'Este (1610-1658).
* Francisco I de Lorena (1708-1765), emperador d'o Sacro Imperio chunto a la suya muller María Tresa I y duque de Lorena.
* Francisco I d'Austria (1768-1835), último emperador del Sacro Imperio con o nombre de Francisco II y primer emperador d'Austria.
* Francisco I d'as Dos Sicilias (1777-1830), rei d'as Dos Sicilias.
* Francisco I de Liechtenstein (1853-1938), prencipe de Liechtenstein.
Comité d'empresa

En o Dreito laboral, un **comité d'empresa** ye un organo representativo y colechiau (ye dicir, que prene as decisions por mayoría d'os suyos miembros), formau por os representants de os treballadors en una empresa u centro de treballo. Iste comité se forma en as empresas que tienen una plantilla de mas de 50 treballadors. O numero de miembros d'o comité ye de 5 miembros en empresas de mas de 50 treballadors dica 100, y se va incrementando seguntes a plantilla d'a empresa. Iste baremo ye regulau en os articlos 72.2 d'o Estatuto d'os Treballadors (E.T.) y 9.4 d'o Real Decreto 1.844/1994, d'acuerdo con una escala establida en l'articlo 66 d'o E.T. que va dende cinco miembros en os centros dende 50 dicaa 100 treballadors dica os vinte-uno en os centros dende 751 dica 1.000 treballador; dimpués, por d'encima d'ixa cantidat bi habrá dos vocals mas por cada mil treballadors u fracción, con o topallo maximo de sietanta-cinco representants.

En os centros de treballo afincaus en una mesma provincia u en municipios que fayan buega y que no pleguen en a cifra de cincuanta treballadors, pero sí los sumen en o suyo conchunto, podrán fer un comité d'empresa conchunto.

Ye regulau por l'articlo 63 d'o Estatuto d'os Treballadors.

A forma d'esleyir a os miembros d'o comité d'empresa ye por o procedimiento de listas zarratas, a on cada votant puede esleyir una candidatura sin fer-ne marcas ni distincions. Malas que ye ubierta a urna, se fa o recuento y l'asignación de representants se fa por o sistema proporcional, eliminando as candidaturas que no pleguen en o 5% d'os votos con valura, repartindo en primerías por anters y dimpués por os decimals mas altos dica cubrir os puestos.

Os miembros d'o Comité d'Empresa tiene como función prencipal negociar y fer cumplir o convenio colectivo, pero ta ixo l'Estatuto d'os Treballadors lis asigna un conchunto de facultaz en l'articlo 64 d'o E.T., como recibir información d'o empresario en materia de sancions greus, accidents, absentismos, evolución d'a empresa... cusirar o cumplimiento d'a normativa laboral y d'a Seguridat Social, fer informes en determinaus casos como reestructuración de plantillas, formación, ERE's, etc.

A lei regula en favor d'os representants legals d'os treballadors un ixambre de garantías ta fer cara a posibles actuacions empresarials que podesen fer entrepuces a la suya labor, comoson:

# No puede despedir-los u sancionar-los entre que fayan as suyas funcions ni tampoco, dica dimpués d'una anyada d'o suyo mandato.
# Cal ubrir un expedient contradictorio ta la imposición de sancionss por faltas greus y muy greus.
# Tienen o dreito d'elección entre readmisión u indemnización en os supuestos de despido improcedent (arts. 56.4 E.T. y 110.2 L.P.L.).
# Tienen prioridat de quedar-se en o suyo puesto de treballo, en os supuestos d'extinción d'o contracto u suspensión de contractos por causas económicas, tecnicas, organizativas u productivas y fuerza mayor (art. 68.b E.T.).
# A prioridad de quedar-se en o suyo puesto de treballo, en os supuestos de movilidad cheografica (art. 40.5 E.T.).
John Madden

**John Philip Madden**, naixito d'o condau de Hampshire (Anglaterra, Reino Uniu) o 8 d'abril de 1949, ye un director cinematografico y director teatral britanico, activo en o cine britanico dende primerías d'os anyos 1990, con cuantos premios recibitos mientres a suya carrera cinematografica.

D'entre a suya filmografía, se puet destacar as suyas direccions en bellas cintas como *[[Golden Gate (cinta)|Golden Gate]]* (1994, con Matt Dillon, Joan Chen y Bruno Kirby), *[[Shakespeare in Love]]* (1998, con Joseph Fiennes, Gwyneth Paltrow, Geoffrey Rush, Colin Firth, Ben Affleck y Judi Dench), *[[Captain Corelli's Mandolin (cinta)|Captain Corelli's Mandolin]]* (2001, con Nicolas Cage, Penélope Cruz, John Hurt, Christian Bale, David Morrissey y Irene Papas), *[[Killshot (cinta)|Killshot]]* (2008, con Diane Lane, Mickey Rourke, Thomas Jane, Joseph Gordon-Levitt y Rosario Dawson), u *[[The Best Exotic Marigold Hotel]]* (2012, con Judi Dench, Bill Nighy, Penelope Wilton, Maggie Smith, Tom Wilkinson, Ronald Pickup, Celia Imrie y Dev Patel).

## Vinclos externos
*  ''John Madden'' en IMDb.
Spiridon Belokas

**Spiridon Belokas** (Σπυρίδων Μπελόκας, en griego), naixiuo d'Atenas en l'anyo 1877 y muerto en calendata y puesto desconoixius, estió un atleta griego que compitió en os Chuegos Olimpicos d'Atenas 1896.

Estió uno d'os 17 corredors que principioron a cursa d'a maratón en os Chuegos Olimpicos de 1896, celebraus en a ciudat d'a on yera naixiu. Aconsiguió terminar a preba y trescruzar l'arribada en o tercer puesto, pero fue descalificau porque fació parti d'a cursa en un carro; finalment o tercer puesto y a medalla de bronce estió pa l'hongaro Gyula Kellner, que no fació garra trampa. Belokas ye considerau o primer tramposo en a historia moderna d'os Chuegos Olimpicos.

## Referencias
Opera Nacional d'Hongría

A **Opera Nacional d'Hongría** (tamién **Opera de Budapest**, en hongaro *Magyar Állami Operaház*) ye un d'os grans edificios d'opera europeus y una d'as millors acusticas d'o mundo. Ye seu d'a Opera Estatal d'Hongría y se troba en o numero 22 de l'Avenita Andrássy, en o districto de Pest, Budapest.

O ministro d'interior o 28 d'abril de 1874 mandó fer os plans ta l'edificio d'a opera. Habían problemas financieros con la construcción. Disenyato por Miklos Ybl, l'edificio d'o teatro tien forma de ferradura y s'ubrió en 1884 en presencia d'o Emperador Francisco Chusé I. Con una capacidat inicial de 2.400 espectadors, en os suyos tiempos rivalizó con a *[[Opera Estatal de Viena|Wiener Staatsoper]]*. En 1895 s'esviello a instalación electrica de l'edificio y ya en l'anyo 1980 se reformó de tot, baixando o suyo aforo dica os 1.289 espectadors que tien actualment.

O compositor y director Gustav Mahler estió director artistico d'o teatro entre 1887 y 1891 prencipiando asinas una era dorata a la que se sumoron Richard Strauss, Wilhelm Furtwängler y Otto Klemperer (1947-50).
 
A orquesta resident ye a Orquesta Filharmonica de Budapest.. O segundo teatro d'opera d'a ciudad ye o Teatro Erkel, mas gran y a on s'alterna ballet, concierto y opera.

## Referencias

## Enlaces externos
*  Web oficial
*  Vesita visual
Universidade Federal do Recôncavo da Bahia

A **Universidat Federal do Recôncavo da Bahia** (**Universidade Federal do Recôncavo da Bahia, UFRB**) ye una institución publica d'amostranza superior en Brasil, con seu en a ciudat de Cruz das Almas, Estato de Bahia, Brasil.

Hue, a universidat tien 32 cursos de pregrau, ufre 902 plazas ta tercer grau.

## Vinclos externos
*  Pachina web oficial d'a Universidade Federal do Recôncavo da Bahia.

## Referencias
Parque Memento

O **parque Memento** (en hongaro *Szoborpark Múzeum*) ye un museu a l'aire libre situato en Budapest, capital d'Hongría, adedicato a estatuas molimentals d'o periodo comunista en Hongría (1949–1989). Bi ha estatas de Lenin, Marx y Engels, y de cuantos liders comunistas hongaros. O parque fue disenyato por l'arquitecto hongaro Ákos Eleőd, qui ganó una competición publica feita por l'Asamblea Cheneral de Budapest (*Fővárosi Közgyűlés*) en 1991. Seguntes parolas de l'arquitecto: "Iste parque ye sobre a dictadura. Y a la vegada, porque s'ha charrato d'él, s'ha descrito y s'ha construyito, iste parque tamién ye sobre a democracia. Dimpués de tot, nomás a democracia mos da a oportunidat de pensar librement sobre a dictadura."

## Historia
Dimpués d'a caita d'o rechimen comunista en Hongría en 1989, muitas d'as estatuas y molimentos que bi heba s'espaldoron ascape. Istas forman l'alazet de l'actual colección d'estatuas d'o parque. O 29 de chunio de 1993, en o segundo cabo d'anyo d'a retirada d'as tropas sovieticas de territorio hongaro, s'ubrió a o publico o museu.

L'anyo 2006 estió un capitol important en a historia d'o parque Memento. Una copia a grandaria real de l'antigo molimento a Stalin de Budapest se construyió en o parque, con os piez tallatos dencima d'un pedestal. Manimenos no ye una copia exacta de l'orichinal, sino una recreyación artistica obra de Ákos Eleőd.

En 2007 s'ubre una nueva sala d'exposicions y un chicot cine en o parque. S'organiza a exposición “As botas de Stalin” en a que s'amostran a historia d'a revolución de 1956 y os cambios politicos d'o periodo 1989-1990, tot con cartels en hongaro y en anglés. En o cine s'emite a cinta *A vida d'un achent*, u documental sobre os metodos que emplegaba a policía secreta, dirichita por Gábor Zsigmond Papp. A cinta envluye tamién subtitols en anglés.

## Esculturas, molimentos y placas

### A paret dezaga d'as escenas

### O desfile sin de fin d'a liberación

### O desfile sin de fin de personalidaz d'o movimiento obrero

### O paseyo sin de fin d'os conceptos d'o movimiento obrero

## Eventos
O parque Memento ye, amás d'una atracción turistica, un puesto a on se troban a cultura y a educación, acullindo a sobén prochectos artisticos, festivals y atros eventos publicos y profesionals. Ye seu de cuantos festivals de cine, festivals retro y atros muitos programas culturals. Ta os vesitants mas chóvens se i troba un museu educacional que aduya a os estudiants a procesar y aprender o que han puesto conoixer en o parque. O parque ye un puesto prou popular ta os turistas. Ye ubierto toz os días de 10 d'o maitin dica a boca de nueit. Se i puet plegar por transporte publico u dreitament con un autobus.

## Referencias

## Vinclos externos

*  Pachina oficial d'o parque Memento
*  A Sentence on Tyranny - Photographic images of the re-presentation of Soviet-era statues at Szobor Park in Budapest, Hungary. Exposición en Wellington, Nueva Zelanda (2006).
Maratón en os Chuegos Olimpicos d'Atenas 1896

A **maratón en os Chuegos Olimpicos d'Atenas 1896** estió una cursa que fació parte d'o programa de l'Atletismo en os Chuegos Olimpicos de 1896. A competición se fació 10 d'abril de 1896, y pa esta preba encara no i heba una distancia oficial fixada per lo que en esta edición los atletas recorrioron una distancia aproximada de 40&nbsp;km dende a ciudat de Maratón dica arribar a la meta que yera situada en o Estadio Panathinaiko d'Atenas. A cursa en fer-se en horas de calor fació una estrafalla entre los atletas per la calor que feba habendo d'abandonar muitos d'éls. Tot y en estar la primera maratón en uns Chuegos Olimpicos a lo no haber una distancia fixada oficialment no s'establió garra récord olimpico.

En ista edición no habió cursa femenina.

Ista cursa estió inspirada en a falordia d'o soldau griego dito Filipides (u Fidipides, seguntes as fuents), que en l'anyo 490 aC morió de fatiga dimpués de correr dende a ciudat de Maratón dica Atenas t'anunciar a victoria de l'exercito griego sobre os persas en a batalla de Maratón.

## Medallero

## Formato de competición
A primera cursa de maratón en unos Chuegos Olimpicos se fació o 10 d'abril de 1896, bi heba inscritos 25 corredors pero finalment encomenzaron a preba 17 atletas cuan o coronel Papadiamantopoulos dió a surtida dende a ciudat de Maratón a las 14:00. Os atletas recorrioron una distancia aproximada de 40&nbsp;km dica arribar a la meta que yera situada en o Estadio Panathinaiko d'Atenas.

## Desarrollo d'a cursa
En primeras y dica o km 20 o francés Albin Lermusiaux estió en a davantera d'a cursa, perseguiu por Teddy Flack, Arthur Blake y Gyula Kellner, en a meya cursa o griego Spiridon Louis yera 6eno y os participants prencipiaban a retirar-se por a calor, y a pols d'os camins. Arthur Blake se retiró en o km 23 y poco dimpués Teddy Flack yera o primer d'a cursa cuan abanzó a Lermisiaux qui acabó extenuau y se retiró en o km 32, en o mesmo km a on Spiridon acazó a Teddy Flack ta o primer puesto. Corrioron chuntos 5&nbsp;km mes de cursa dica Ambelokipi a on Spiridon se quedó solo, en arribar en a zaguerias d'a cursa, amán d'Atenas, Flack se retiró. En l'arribada a l'estadio Spiridon, yera primer y o prencipe hereu Nicholas y o prencipe Georgios facioron os zaguers metros con él. Finalment aconsiguió o primer puesto y a medalla d'oro, Kharilaos Vasilakos arribó segundo y estió medalla d'archent, Spiridon Belokas (tamién) griego estió tercero en a meta, pero una reclamación de l'hongaro Gyula Kellner amostró que heba feito parti d'a cursa en un carro, Belokas reconoixió a trampa y finalment a medalla de bronce estió ta l'hongaro.

## Clasificación

* **DNF** = No finalizó a preba.
* **DSQ** = Descalificau.

## Vinclos externos
*  A maratón en os Chuegos Olimpicos d'Atenas 1896.
Francisco (desambigación)

**Francisco** puet referir-se a:

* Francisco, nombre propio d'hombre, que tien a versión femenina Francisca.
** Se veiga tamién Francho, hipocoristico de Francisco muit emplegato en Aragón.

## Personaches
### Santos
* **[[Francisco d'Asís|Sant Francisco d'Asís]]**, fundador d'a orden relichiosa d'os franciscanos – Festividat: 4 d'octubre;
* **[[Francisco Chavier|Sant Francisco Chavier]]**, misionero catolico navarro – Festividat: 3 d'aviento;
* **[[Francisco de Borcha|Sant Francisco de Borcha]]**, noble, miembro d familia Borcha, virrei de Catalunya y dimpués chesuita – Festividat: 3 d'octubre;
* **[[Sant Francisco de Paula]]**, santo – Festividat: 2 d'abril;
* **[[Francisco de Sales|Sant Francisco de Sales]]**, santo italiano, patrón d'a orden salesiana – Festividat: 24 de chinero;
* *[[Francisco Solano|Sant Francisco Solano]]*, santo – Festividat: 18 d'abril;
* *[[Francisco Caracciolo|Sant Francisco Caracciolo]]*, santo – Festividat: 4 de chunio;
* *[[Francisco Regis|Sant Francisco Regis]]*, santo – Festividat: 14 de chunio;

### Personaches conoixitos como "Francisco"
* Don Francisco, presentador de TV chileno - conductor de "Sábado Gigante"
* Francisco, cantaire valenciano - ganador en dos edicions d'a "OTI"
* Francisco (futbolista), embotada d'un futbolista

### Desambigacions
#### De nombre compuesto
* Francisco Antonio
* Francisco d'Asís
* Francisco de Borcha
* Francisco de Paula
* Francisco Chavier
* Francisco Chusé
* Chuan Francisco

#### Títols nobiliarios
* Francisco I
* Francisco Chusé I
* Francisco II

## Se veiga tamién
:* Francho,  desambigación.
:* Francisca,  desambigación.
:* Sant Francisco,  desambigación.
Punta de la Gatera

:*No entivocar-se con a [[penya de l'Ixabre]] (2.701 m), tamién dita punta Ixabre*

A **punta de la Gatera** u **punta de l'Ixabre** (en castellano *punta del Sable* u *Punta l'Isabre*, en francés *pic Les Chèvres*) ye un pico d'o Pirineu aragonés, ubicau en a parte mas altera d'a val de Chistau en o macizo de Vachimala.

En realidat cal diferenciar o pico de l'Ixabre con una altaria de 3.139 metros muit cingloso y a penya de l'Ixabre, mas baixa y suau con una altaria de 2.701 metros, chusto d'encima d'a zona de bordas de Viadors. Ye conoixida en francés como *pic Les Chèvres* una adaptación fonética d'o nombre aragonés.

## Rota de puyada
Se puede puyar-ie dende o refuchio de Taberners, enta La Pez con una cursa de 3.15 m. u dende o refuchio de Viadors, camín de la Senyal de Viadors con una cursa de 3.00 h.

## Enlaces externos
* www.mendikat.net
Punta Yali

A **punta Yali** ye un pico d'o Pireneu aragonés ubicau en a sierra de Sardanera, chunto a o macizo de Cotiella y las tucas de Cotiella (2.912) y Cotielleta (2.731). Tiene una altaria de 2.706 metros. Se puede puyar-ie dende Campo en Ribagorza u dende Ceresa en Sobrarbe, siempre complegando enta la varella de Cullivert.

## Vinclos externos
* "En Mendikat"